Das Erste

Das Erste (aa "Erstes Deutsches Fernsehen"), boarisch As Easchte is es easchte effentlich-rechtliches Feansähprogramm vo Deitschland. Es wiad oft aa ARD gnenne, wos owa net ganz stimmt, wei de ARD de Rundfunkaunstoit fia Das Erste is. Des Programm wiad vo da ARD (mid de regionaln Rundfungaunstoitn WDR, NDR, BR etc.) gespeist.

 Programm 
De wichtigste Sendung vom Easchten is de Tagesschau, de wos meamois am Dog gsendt wiad. De Hauptausgob vo da Tagesschau lafft jedn Dog um 20:00 Uah und wird ah u. a. vo de dritten Fernsehprogramme wia vom BR Fernsehen übanumma.

Nu a wichtige Sendung vo Das Erste is de Sportschau, de imma am Wochend lafft und meistens an Iwablick iwa de deitsche Fuaßboi-Bundesliga gibt. Manchmoi gibt's aa Sondasendungen vo da Sportschau, z. B. bei Fuaßboi-Spüü, alpine Skirennen oda bei Skispringa.

Vo Monda bis Freida olle zaa Wochn lafft in da Frua vo 5:30 Uah bis 9:00 Uah des ARD-Morgenmagazin und z Middog vo 13:00 Uah bis 14:00 Uah des ZDF-Mittagsmagazin, in da ondan Wochn laffn zu de söwen Zeiten des ZDF-Morgenmagazin und des ARD-Mittagsmagazin. Somit wechseln se jede Wochn de Kollegen vo ARD und ZDF ab.

Das Erste stroit aa de erfoigreiche Telenovela Sturm der Liebe aus, de vo da ARD produziat wiad.

Unta da Wochn um 18:00 Uah laffn abwechselnd de Quizshows Gefragt - Gejagt, moderiart vom Alexander Bommes und Wer weiß denn sowas?, moderiart vom Kai Pflaume. Am Freitog um 18:50 Uhr lafft mitm Quizduell-Olymp a weitere Quizsendung, de bis August 2022 vom Jörg Pilawa präsentiat wordn is, danach hod de Sport-Moderatorin Esther Sedlaczek de Show übernumma.

Am Wochnend und an Feiadog in da Frua und am frühen Vormiddog, an Feiadog a lenga, lafft a Kindaprogramm unta da Programmarkn ARD Kinder und Familie, des bis April 2025 untam Titel Check Eins bekannt gwesn is.

 Im Netz 

 DasErste.de
 DasErste-Live-Stream
 Hoamseitn vo Das Erste
 Das Erste Mediathek mit Videos und Livestream des Ersten Deutschen Fernsehens

 Beleg 

!
Kategorie:Fernsehsender (Deutschland)
Kategorie:ARD